b'\n_START_ARTICLE_\nGagarin Cup -pudotuspelit 2009\n_START_PARAGRAPH_\nKHL:n pudotuspelit 2009 alkoivat 1. maaliskuuta 2009 ja p\xc3\xa4\xc3\xa4ttyiv\xc3\xa4t 12. huhtikuuta 2009. Pudotuspeleihin osallistui KHL:n avauskauden 2008\xe2\x80\x932009 runkosarjan 16 parasta joukkuetta. Gagarin Cupin finaaleissa pelasivat Ak Bars Kazan ja HK Lokomotiv Jaroslavl. Kazan voitti KHL:n ensimm\xc3\xa4isen mestaruuden otteluvoitoin 4\xe2\x80\x933.\n_START_SECTION_\nSalavat Julajev Ufa \xe2\x80\x93 Avangard Omsk\n_START_PARAGRAPH_\nAvangard Omsk puoliv\xc3\xa4lieriin otteluvoitoin 1\xe2\x80\x933.\n_START_SECTION_\nAk Bars Kazan \xe2\x80\x93 Barys Astana\n_START_PARAGRAPH_\nAk Bars Kazan puoliv\xc3\xa4lieriin otteluvoitoin 3\xe2\x80\x930\n_START_SECTION_\nLokomotiv Jaroslavl \xe2\x80\x93 Neftehimik Ni\xc5\xbenekamsk\n_START_PARAGRAPH_\nLokomotiv Jaroskavl puoliv\xc3\xa4lieriin otteluvoitoin 3\xe2\x80\x931.\n_START_SECTION_\nTsSKA Moskova \xe2\x80\x93 Lada Toljatti\n_START_PARAGRAPH_\nTsSKA Moskova puoliv\xc3\xa4lieriin otteluvoitoin 3\xe2\x80\x932.\n_START_SECTION_\nAtlant \xe2\x80\x93 Traktor T\xc5\xa1eljabinsk\n_START_PARAGRAPH_\nAtlant puoliv\xc3\xa4lieriin otteluvoitoin 3\xe2\x80\x930.\n_START_SECTION_\nMetallurg Magnitogorsk \xe2\x80\x93 Torpedo Novgorod\n_START_PARAGRAPH_\nMetallurg Magnitogorsk puoliv\xc3\xa4lieriin otteluvoitoin 3\xe2\x80\x930.\n_START_SECTION_\nDynamo Moskova \xe2\x80\x93 Dynamo Riika\n_START_PARAGRAPH_\nDynamo Moskova puoliv\xc3\xa4lieriin voiton 3\xe2\x80\x930.\n_START_SECTION_\nSKA Pietari \xe2\x80\x93 Spartak Moskova\n_START_PARAGRAPH_\nSpartak Moskova puoliv\xc3\xa4lieriin otteluvoitoin 0\xe2\x80\x933.\n_START_SECTION_\nAk Bars Kazan \xe2\x80\x93 Avangard Omsk\n_START_PARAGRAPH_\nAk Bars Kazan v\xc3\xa4lieriin otteluvoitoin 3\xe2\x80\x932\n_START_SECTION_\nLokomotiv Jaroslavl \xe2\x80\x93 Spartak Moskova\n_START_PARAGRAPH_\nLokomotiv Jaroslavl v\xc3\xa4lieriin otteluvoitoin 3\xe2\x80\x930.\n_START_SECTION_\nTsSKA Moskova \xe2\x80\x93 Dynamo Moskova\n_START_PARAGRAPH_\nDynamo Moskova v\xc3\xa4lieriin otteluvoitoin 0\xe2\x80\x933.\n_START_SECTION_\nAtlant \xe2\x80\x93 Metallurg Magnitogorsk\n_START_PARAGRAPH_\nMetallurg Magnitogorsk v\xc3\xa4lieriin otteluvoitoin 1\xe2\x80\x933.\n_START_SECTION_\nAk Bars Kazan \xe2\x80\x93 Dynamo Moskova\n_START_PARAGRAPH_\nAk Bars Kazan finaaleihin otteluvoitoin 4\xe2\x80\x932.\n_START_SECTION_\nLokomotiv Jaroslavl \xe2\x80\x93 Metallurg Magnitogorsk\n_START_PARAGRAPH_\nLokomotiv Jaroslavl finaaleihin otteluvoitoin 4\xe2\x80\x931.\n_START_SECTION_\nFinaalit: Ak Bars Kazan \xe2\x80\x93 Lokomotiv Jaroslavl\n_START_PARAGRAPH_\nKHL:n avauskauden finaalisarjaan, Gagarin Cupin tavoitteluun, selvisiv\xc3\xa4t runkosarjan kakkonen Ak Bars Kazan ja runkosarjan kolmonen HK Lokomotiv Jaroslavl. _NEWLINE_Lokomotiv sai avausvoiton Kazanissa pelatussa ensimm\xc3\xa4isess\xc3\xa4 finaaliottelussa nollaamalla kotijoukkueen. P\xc3\xa4iv\xc3\xa4\xc3\xa4 my\xc3\xb6hemmin pelattiin toinen finaaliottelu niin ik\xc3\xa4\xc3\xa4n Kazanissa. Ak Bars Kazan tasoitti voitot loppuhetken tasoituksellaan ja jatkoaika maalillaan. Lokomotiv otti toisen voittonsa finaalisarjassa Kazanista, kotikaukalossaan maalein 3\xe2\x80\x930. Sarja jatkui tasaisena my\xc3\xb6s nelj\xc3\xa4nnen ottelun j\xc3\xa4lkeen. Kazan tasoitti otteluvoitot 2\xe2\x80\x932:een voittamalla ottelun maalein 2\xe2\x80\x935. Ottelusarjan viides finaali vei Lokomotiv Jaroslavlin j\xc3\xa4lleen johtoon finaalisarjassa. Kazan tasoitti finaalisarjan kolmannen kerran 6. finaaliottelussa. Viimeinen ja ratkaiseva 7. finaali pelataan Kazanissa 12. huhtikuuta.\n_START_SECTION_\n1. finaaliottelu\n_START_PARAGRAPH_\nLokomotiv Jaroslavl vei KHL:n historian ensimm\xc3\xa4isen finaaliottelun nimiins\xc3\xa4 toisen er\xc3\xa4n maaleilla 0\xe2\x80\x933._NEWLINE_Ensimm\xc3\xa4inen er\xc3\xa4 pelattiin maalittomasti, mutta toisen er\xc3\xa4n kahdeksannella minuutilla Lokomotivin Zbyn\xc4\x9bk Irgl teki ottelun avausmaalin sekavan ylivoimakuvion p\xc3\xa4\xc3\xa4tteeksi. Kolme minuuttia edellisest\xc3\xa4 niin Kazanin maalivahti Galimov oli yll\xc3\xa4tetty uudelleen Rudenkon pehme\xc3\xa4ll\xc3\xa4 laukauksella. Ottelun lopullinen ratkaisu tapahtui toisen er\xc3\xa4n loppuhetkill\xc3\xa4 j\xc3\xa4lleen ylivoimalla. Bars Kazanin puolustus oli pahasti my\xc3\xb6h\xc3\xa4ss\xc3\xa4 ja antoi Irgln vapaasti laittaa kiekon uudelleen Galimovin taakse. Kolmas er\xc3\xa4 oli ensimm\xc3\xa4isen er\xc3\xa4n tavoin maaliton.\n_START_SECTION_\n2. finaaliottelu\n_START_PARAGRAPH_\nAk Bars Kazan tasoitti finaalisarjan jatkoaikavoitollaan 4\xe2\x80\x933. _NEWLINE_Ottelun ensimm\xc3\xa4isess\xc3\xa4 er\xc3\xa4ss\xc3\xa4 edellisp\xc3\xa4iv\xc3\xa4n voittaja Lokomotiv karkasi nopeasti 0\xe2\x80\x933 johtoon. Avausmaali syntyi Ja\xc5\xa1inin ylivoimamaalilla ajassa 08:48. Seuraavaa vieraiden maalia ei tarvinnut odottaa kuin 14 sekuntia edellisest\xc3\xa4, kun Nikita Kljukin vei Jaroslavlin veturit 0\xe2\x80\x932 johtoon. Lokomotiv kasvatti johtoaan viel\xc3\xa4 nelj\xc3\xa4 minuuttia my\xc3\xb6hemmin. Bars Kazan sai er\xc3\xa4\xc3\xa4n aikaan kavennusta ylivoimalla ja er\xc3\xa4tauolle mentiin vieraiden 1\xe2\x80\x933 johdossa. Toinen er\xc3\xa4 oli maaliton ja n\xc3\xa4ytti jo hetken, ett\xc3\xa4 Lokomotiv veisi toisenkin finaaliottelun nimiins\xc3\xa4. Kotijoukkueelle toi toivoa kuitenkin Obuhovin laukoma 2\xe2\x80\x933 kavennusmaali kolmannen er\xc3\xa4n puoliv\xc3\xa4liss\xc3\xa4. Kazan tuli ottelussa tasoihin vain minuuttia ennen ottelun loppua ilman maalivahtia tehdyll\xc3\xa4 maalilla. Jatkoaikaa ei tarvittu kuin 47 sekuntia, kun Kazanin puolustaja Pervy\xc5\xa1in iski voitto-osuman.\n_START_SECTION_\n3. finaaliottelu\n_START_PARAGRAPH_\nLokomotiv Jaroslavl otti toisen voittonsa Kazanista samoilla luvuilla, kuin ensimm\xc3\xa4isess\xc3\xa4 finaaliottelussa, nyt kotikaukalossaan._NEWLINE_Jaroslavl teki ottelussa kaksi ylivoimamaalia ja kotijoukkueen maalivahti Georgi Gela\xc5\xa1vili piti maalinsa puhtaana viidennen kerran n\xc3\xa4iss\xc3\xa4 pudotuspeleiss\xc3\xa4._NEWLINE_Lokomotiv meni ottelussa johtoon jo ottelun nelj\xc3\xa4nnell\xc3\xa4 minuutilla. Kazanin maalinsuulle palasi tauon j\xc3\xa4lkeen Fredrik Norrena, mutta huono sijoittuminen j\xc3\xa4tti maalin l\xc3\xa4hes tyhj\xc3\xa4ksi, johon ruotsalaisella Marcus Nilsonilla oli helppo tehd\xc3\xa4 ottelun avausmaali. Toisen er\xc3\xa4n puoliv\xc3\xa4liss\xc3\xa4 Zbyn\xc4\x9bk Irgl vei is\xc3\xa4nn\xc3\xa4t 2\xe2\x80\x930 johtoon ylivoimalla. Seitsem\xc3\xa4n minuuttia my\xc3\xb6hemmin Kazan joutui antautumaan ottelussa kolmannen kerran, kun Norrena p\xc3\xa4\xc3\xa4sti helpohkosti Johan \xc3\x85kermanin siniviivalaukauksen sis\xc3\xa4\xc3\xa4n. Kolmannen er\xc3\xa4 Lokomotiv varmasti voittoaan ja er\xc3\xa4 pysyi maalittomana. Kazan pelasi j\xc3\xa4lleen l\xc3\xa4pi ottelun vain viidell\xc3\xa4 puolustajalla.\n_START_SECTION_\n4. finaaliottelu\n_START_PARAGRAPH_\nAk Bars Kazan tasoitti otteluvoitot 2-2:een ottamalla voiton vieraskent\xc3\xa4ll\xc3\xa4 maalein 2\xe2\x80\x935._NEWLINE_Kazan siirtyi johtoon jo pelin kolmannella minuutilla, kun Aleksei Morozov onnistui ylivoimalla, siniviivalaukauksellaan yll\xc3\xa4tt\xc3\xa4m\xc3\xa4\xc3\xa4n aiemmat finaalipelit hyvin pelanneen Georgi Gela\xc5\xa1vilin. Kuusi minuuttia my\xc3\xb6hemmin suomalaiskaksikko Hentunen-Kapanen onnistui my\xc3\xb6s maalinteossa, kun Jukka Hentunen teki maalin suoraan Niko Kapasen sy\xc3\xb6t\xc3\xb6st\xc3\xa4. Ensimm\xc3\xa4isen er\xc3\xa4n loppupuolella Kazan otti kaksi yht\xc3\xa4aikaista j\xc3\xa4\xc3\xa4hy\xc3\xa4, mit\xc3\xa4 Lokomotiv ei j\xc3\xa4tt\xc3\xa4nyt k\xc3\xa4ytt\xc3\xa4m\xc3\xa4tt\xc3\xa4 hyv\xc3\xa4kseen. Er\xc3\xa4tauolle siirryttiin Kazanin 1\xe2\x80\x932 johdossa._NEWLINE_Toisen er\xc3\xa4n alku meni ensimm\xc3\xa4isen tavoin vierailijoille. Ensin Dmitri Obuhov vei vieraat kahden maalin johtoon ja vain 27 sekuntia my\xc3\xb6hemmin Hentunen onnistui toistamiseen ohittamaan Gela\xc5\xa1vilin. Jaroslavlin Josef Va\xc5\xa1\xc3\xad\xc4\x8dekin rannelaukaus toi ottelun puoliv\xc3\xa4liss\xc3\xa4 toivoa Lokomotiville maalin muodossa, mutta kiri j\xc3\xa4i lyhyeksi, kun Tony M\xc3\xa5rtensson siirsi vieraat hetke\xc3\xa4 my\xc3\xb6hemmin jo 2\xe2\x80\x935 johtoon. Lokomotiv vaihtoi kolmanteen er\xc3\xa4\xc3\xa4n maalivahtia ja er\xc3\xa4 pysyi maalittomana.\n_START_SECTION_\n5. finaaliottelu\n_START_PARAGRAPH_\nLokomotiv Jaroslavl siirtyi j\xc3\xa4lleen johtoon ottelusarjassa, nyt voittamalla 2\xe2\x80\x933 Ak Barsin Kazanissa.\n_START_SECTION_\n6. finaaliottelu\n_START_PARAGRAPH_\nAk Bars Kazan tasoitti finaalisarjan j\xc3\xa4lleen. Kazanin jatkoaikavoiton ratkaisivat suomalaiset: sy\xc3\xb6t\xc3\xb6n antanut Niko Kapanen ja maalin tehnyt Jukka Hentunen.\n_START_SECTION_\n7. finaaliottelu\n_START_PARAGRAPH_\nAk Bars Kazan voitti mestaruuden otteluvoitoin 4\xe2\x80\x933'